open-index/open-wikipedia-markdown huggingface dataset:
Linda Larkin

She ben-aghteyr Americaanagh ee **Linda Elizabeth Larkin** (ruggit er 20 Mayrnt 1970). Ta enney share urree son e phaart myr goo Princess Jasmine 'sy fillym bioghit *[[Aladdin (fillym Disney 1992)|Aladdin]]* (1992) liorish Disney.

## Coorse bea
Hoshee Larkin e coorse bea ayns 1990 lesh y fillym *[[Zapped Again!]]* raad ren ee cloie Joanne.

Haink urree dy ve goo Princess Jasmine ayns 1992 'sy fillym *Aladdin*. Son cloie yn paart, v'eh urree e goo y injillaghey myr va Disney coontey ry row yn goo eck ro ard.

Ren Larkin aavioghey yn paart shen ayns ny h-obbraghyn eiyrtyssagh harrish meanyn eigsoylagh, goaill stiagh *[[The Return of Jafar]]* as *[[Aladdin and the King of Thieves]]*, chammah as 'sy straih hellveeish, ayns *[[House of Mouse]]*, ayns *[[Sofia the First]]*, as ayns ny gammanyn-feeshan *[[Kingdom Hearts]]* as *[[Disney Infinity (straih)|Disney Infinity]]*.

Son yn obbyr eck son Disney, va'n enmys Disney Legend bronnit urree er 19 Luanistyn 2011.

## Bea phersoonagh
Ta Larkin er ve poosit rish yn aghteyr as y chiaulleyder Yul Vazquez voish 2002.

## Imraaghyn

## Kianglaghyn magh
*
Adèle Exarchopoulos

She ben-aghteyr Frangagh ee **Adèle Exarchopoulos** (ruggit er 22 Sauin 1993 ayns Paarys). Ta enney share urree son e paart toshee myr Adèle ayns *[[Blue Is the Warmest Colour]]* (2013), raad hooar ee enney eddyrashoonagh as moylley cremeydagh. Ec Feailley Fillym Cannes ayns 2013, haink urree dy ve ny dooinney s'aa yn aundyr Palme d'Or y gheddyn. Chossyn ee Aundyr y Los Angeles Film Critics Association son y Ven-aghteyr Share as y Trophée Chopard mastey accolaidyn elley son e cloie ayns *Blue Is the Warmest Colour*.

## Kianglaghyn magh

*
Mahjong solitaire

**Mahjong solitaire** (ny er enney chammah myr **Shanghai solitaire**, **mahjong lectraneagh** ny **co-earroodagh**, **solitaire mahjong** ny **mahjong**), she gamman piyral un-chloieder ta goaill ymmyd jeh possan leacanyn mahjong ayns ymmyd caartyn. S'menkey ta'n gamman goll er chloie er co-earrooder na myr gamman buird.

Ta'n ennym çheet magh ass y ghamman kiare-chloieder mahjong, agh shimmey anchaslys t'ayn eddyr y daa ghamman.

## Kianglaghyn magh
William Rowan Hamilton

**Y Reejerey William Rowan Hamilton** LL.D, DCL, MRIA, FRAS (3/4 Luanistyn 1805 – 2 Mean Fouyir 1865) she maddaghteyr, rollageyder, as fishigagh Yernagh v'eh. She Olloo Andrews y Rollageydys ec Colleish y Trinaid, Divlyn v'eh, chammah as stiureyder ec Thie Rollageydys Dún Sinche. Ren eh cur dy mooar rish reayrt-oaylleeaght, obbrinaght chlassicagh, as algeerey foayssagh. Va'n obbyr echey feer scanshoil 'syn ishig heiltynagh; she yn aa-ormlaghey er obbrinaght Newton, ta goll er enney jiu myr obbrinaght Hamiltonagh, va feer scanshoil ayn. T'eh conntit jiu myr bun y vagnaidys lectragh as yn obbrinaght whantum. 'Sy vaddaght ghlen, t'eh share er enney myr ynlaghteyr y chiarneen.

Ren coorse bea sheansagh Hamilton goaill stiagh studeyrys er y reayrt-oaylleeaght howse-oaylleeagh, aachummey saaseyn breeoil ayns coryssyn reayrtoil, lhiassaghey sheiltynyssyn curmeyderyn cubblit algeeragh co-whingagh (raad ta earrooyn cramp goll er nyn groo myr piyryn jeh feer earrooyn oardit), feaysleydys cormidyn yl-ennymagh, obbraidee linnagh er kiarneenyn, as fondaghey troar son obbraidee linnagh er reamys kiarneenyn (cooish er lheh y çhoarym cadjin ta goll er enney jiu myr çhoarym Cayley-Hamilton). Ren Hamilton ynlaghey "calcalys icosagh", ren eh ymmyd jeh son ronsaghey magh bollee heu-ghoont er daa-heedran-jeig nagh vel çheet rish dagh mullagh agh un cheayrt.

## Imraaghyn

## Kianglaghyn magh

*Treisht Hamilton
*Undinys Maddaght Hamilton, TCD
*Undinys Hamilton
1805

## Taghyrtyn
*

## Ruggyryn
* 2 Averil &ndash; Hans Christian Andersen, screeudeyr Danvargagh (b. 1875)
* 3/4 Luanistyn &ndash; William Rowan Hamilton, sheanseyr Yernagh (b. 1865)
* 14 Sauin &ndash; Fanny Mendelssohn, cummeyder as pianneyder Germaanagh (b. 1847)
* 23 Mee ny Nollick &ndash; Joseph Smith, fer toshee crauee Americaanagh, bunneyder gleashaght ny Nooghyn Noa-emshiragh (b. 1844)

## Baaseyn
* 18 Mean Souree &ndash; Arthur Murphy, screeudeyr Yernagh (r. 1727)
* 21 Jerrey Fouyir &ndash; Horatio Nelson, ard-marragh Goaldagh (guint gy baase ayns caggey) (r. 1758)
Maitreyi Ramakrishnan

She aghteyr Canadagh ee **Maitreyi Ramakrishnan** (ruggit er 28 Nollick 2001). Ta enney mie urree son y paart toshee myr Devi Vishwakumar 'sy straih yeigeyr Netflix *[[Never Have I Ever (straih hellveeish)|Never Have I Ever]]* (2020–jiu).

## Imraaghyn

## Kianglaghyn magh
*
Kaley Cuoco

**Kaley Christine Cuoco** (ruggit er 30 Sauin 1985), she ben-chloieder as gienteyder Americaanagh t'ee. Lurg straih paartyn co-hassooagh ayns filmyn as er y çhellveeish, vleayst ee magh er y scaailan lesh y phaart myr Bridget Hennessy er y sitcom *[[8 Simple Rules]]* (2002–2005) liorish ABC. Lurg shen, ren Cuoco cur e goo rish Brandy Harrington er *[[Brandy & Mr. Whiskers]]* (2004–2006) as ren ee cloie Billie Jenkins er y straih yerrinagh jeh'n straih hellveeish *[[Charmed]]* (2005–2006). Ny s'anmey, chloie ee Penny er y sitcom *[[The Big Bang Theory]]* (2007–2019) liorish CBS. Voish y vlein 2020, ta Cuoco er chloie as er obbraghey myr yn ard-ghienteyder son y straih chreauagh aitt *[[The Flight Attendant]]* liorish HBO Max.

Ren Cuoco chloie 'sy scannaneaght da'n chied cheayrt 'sy fillym çhellveeish creauagh ** (1992). Ta'n obbyr eck 'sy scannaneaght goaill stiagh *[[Virtuosity]]* (1995), *[[Toothless (fillym)|Toothless]]* (1997), *[[Can't Be Heaven]]* (1999), *[[Alley Cats Strike]]* (2000), *[[Growing Up Brady (fillym)|Growing Up Brady]]* (2000), *[[Crimes of Fashion]]* (2004), *[[The Hollow (fillym 2004)|The Hollow]]* (2004), *[[Lucky 13]]* (2005), *[[To Be Fat like Me]]* (2007), *[[Cougar Club]]* (2007), *[[Killer Movie]]* (2008), *[[The Penthouse (fillym 2010)|The Penthouse]]* (2010), *[[Hop (fillym)|Hop]]* (2011), *[[Authors Anonymous]]* (2014), as *[[The Wedding Ringer]]* (2015). Hooar ee rollage er y Hollywood Walk of Fame ayns 2014 as ayns Jerrey Fouyir 2017 chur ee Yes, Norman Productions er bun.

## Imraaghyn

## Kianglaghyn magh

*
Lili Reinhart

She ben-chloieder Americaanagh ee **Lili Pauline Reinhart** (ruggit er 13 Mean Fouyir 1996). Ta enney mie urree son cloie Betty Cooper 'sy straih drama yeigeyr *[[Riverdale (straih hellveeish 2017)|Riverdale]]* (2017–jiu) liorish The CW as Annabelle 'sy fillym drama kimmeeys doo-aittys *[[Hustlers (fillym)|Hustlers]]* (2019) liorish Lorene Scafaria. Ayns 2020, chloie ee Grace Town ayns *[[Chemical Hearts]]*, aachummey fillym jeh'n noaskeeal *[[Our Chemical Hearts]]* liorish Krystal Sutherland.

## Imraaghyn

## Kianglaghyn magh

*
Sharni Vinson

She ben-aghteyr as daunseyr Austrailagh ee **Sharni Vinson** (ruggit er 22 Jerrey Souree 1983). Ta enney mie urree son e paartyn 'sy çheabin çhellveeish *[[Home and Away]]*, as ayns ny filmyn *[[Bait 3D]]*, *[[Step Up 3D]]* as *[[You're Next]]*.

## Imraaghyn

## Kianglaghyn magh

*
Wendy Glenn

She ben-aghteyr as craishteyder Sostynagh ee **Wendy Glenn** (ruggit er 4 Luanistyn 1985).

## Kianglaghyn magh

*
Phoebe Tonkin

She aghteyr Austrailagh ee **Phoebe Jane Elizabeth Tonkin** (ruggit er 12 Jerrey Souree 1989). Ta enney urree son e paart myr Cleo Sertori ayns *[[H2O: Just Add Water|H<sub>2</sub>O: Just Add Water]]*, Fiona Maxwell ayns *[[Tomorrow, When the War Began (fillym)|Tomorrow, When the War Began]]*, Faye Chamberlain ayns *[[The Secret Circle (straih hellveeish)|The Secret Circle]]*, as Hayley Marshall i'sy straih *[[The Vampire Diaries]]* liorish The CW as y çheu-straih *[[The Originals (straih hellveeish)|The Originals]]*.

## Imraaghyn

## Kianglaghyn magh

*
Cariba Heine

She aghteyr as daunseyr Austrailagh va ruggit 'syn Affrick Yiass ee **Cariba Heine** (ruggit er 6 Jerrey Fouyir 1988). Ta enney urree son e paartyn myr Rikki Chadwick 'sy chlaare *[[H2O: Just Add Water|H<sub>2</sub>O: Just Add Water]]* liorish Network Ten, myr Bridget Sanchez 'sy trass straih jeh *[[Blue Water High]]*, as myr Caroline Byrne ayns *[[A Model Daughter: The Killing of Caroline Byrne]]*.

## Kianglaghyn magh

*
Finding Dory

She fillym jantys drama aittys Americaanagh veih'n vlein 2016 ta bioghit liorish co-earrooder eh ***Finding Dory***. Hie yn fillym er ny ghientyn liorish Pixar Animation Studios as v'eh skeaylt magh liorish Walt Disney Pictures. V'eh stiurit ec Andrew Stanton as screeuit ec Stanton as Victoria Strouse. T'eh geiyrt dy jeeragh er *[[Finding Nemo]]* (2003) as t'eh cur failt er-ash er gooyn Ellen DeGeneres as Albert Brooks, marish Hayden Rolence (ta goll stiagh ayns ynnyd Alexander Gould), Ed O'Neill, Kaitlin Olson, Ty Burrell, Diane Keaton, as Eugene Levy çheet stiagh 'sy wirran. Ta'n fillym geiyrt er yn yeeast neuchooinaghtagh (DeGeneres) ta goll er jurnaa son dy ve aachianglt rish e paarantyn (Keaton as Levy).

Hie *Finding Dory* magh er ny skeaylley da'n chied cheayrt ec yn El Capitan Theatre ayns Los Angeles er 8 Mean Souree 2016, as v'eh skeaylt magh dy cadjin ayns theateryn ayns ny Steatyn Unnaneysit er 17 Mean Souree. V'eh feddynit dy mie ec cremeyderyn as hooar eh ard-voylley son e vioghys, e hrimmid ennaghtagh, e chloie goo, as yn aittys v'ayn. Chossyn eh $1.029 villoon er feie ny cruinney as haink eh dy ve ny hrass fillym smoo ayns 2016 rere çheet-stiagh. Ec traa yn skeaylley magh echey, v'eh ny 22h fillym smoo rere çheet-stiagh rieau as ny chiarroo fillym bioghit smoo rere çheet-stiagh rieau car e choorse theateragh.

## Kianglaghyn magh

*  ec Disney
*  ec Pixar
* 
* 
* 
* 
* 
*
Frozen II

She fillym fansee kiaullee Americaanagh veih'n vlein 2019 ta bioghit liorish co-earrooder eh ***Frozen II***. Hie yn fillym er ny ghientyn liorish Walt Disney Animation Studios as v'eh skeaylt magh liorish Walt Disney Pictures. Y 58oo ard-fillym bioghit Disney, t'eh geiyrt dy jeeragh er *[[Frozen (fillym 2013)|Frozen]]* (2013). Va'n fillym stiurit ec Chris Buck as Jennifer Lee, as screeuit ec Lee, Buck, Marc Smith, Kristen Anderson-Lopez, as Robert Lopez. V'eh gientit ec Peter Del Vecho as t'eh goaill stiagh gooyn Kristen Bell, Idina Menzel, Josh Gad, as Jonathan Groff. Haink Anderson-Lopez as Lopez er-ash myr screeudeyryn arrane, as ren Christophe Beck cummey yn chiaull. Ta'n fillym bunnit tree bleeaney lurg taghyrtyn y chied fillym as t'eh gieyrt er ny shuyraghyn Anna as Elsa, Kristoff, y feeaih Loghlinagh Sven, as y fer sniaghtee Olaf as ad jurnaaghey dys keyll ghruiaghtagh son feddyn magh bun pooar druiaghtagh Elsa.

Hie *Frozen II* magh da'n chied cheayrt ayns Los Angeles er 7 Sauin 2019 as hie eh magh er ny skeaylley ayns ny Steatyn Unnaneysit er 22 Sauin. Hooar y fillym baghteyryssyn jarrooagh son y chooid smoo son y cheiraght, y loayrtys, as ny cooishyn echey; hayrn y skeeal as y focus cremey obballagh ennagh, ansherbee, as va freggyrt vestit ayn roish y chiaull. Chossyn *Frozen II* $1.450&nbsp;villoon er feie ny cruinney. Va *Frozen II* enmyssit son yn Arrane Bunneydagh Share ec y 92h Aundyryn Academy, as hooar eh ram accolaidyn elley.

## Kianglaghyn magh

* 
* 
* 
* 
* 
* 
*
Descendants (fillym 2015)

She fillym çhellveeish aittys contoyrtys fansee kiaullee Americaanagh voish y vlein 2015 eh ***Descendants***. She Kenny Ortega va'n stiureyder as y choreografee. Ta Dove Cameron, Sofia Carson, Booboo Stewart, as Cameron Boyce cloie ny paitçhyn jeigeyragh lesh Maleficent, y Drogh Venrein, Jafar, as Cruella de Vil, er lheh. Ta'n fillym geiyrt er ny jeigeyryn as ad geearree cochiartaghey nyn mea çheumooie jeh'n ellan pryssoonagh oc as ad er mishoon son slatt-obbee yn Fairy Godmother ("Mimmey Shee") y gheid as nyn baarantyn y heyrey veih bondiaght. Hie eh magh er ny skeaylley da'n chied cheayrt er 31 Jerrey Geuree 2015 lesh y Disney Channel.

Ta Mitchell Hope, Melanie Paxson, Brenna D'Amico, Sarah Jeffery, Zachary Gibson, Jedidiah Goodacre, Dianne Doan, Dan Payne, Keegan Connor Tracy, Wendy Raquel Robinson, Maz Jobrani, Kathy Najimy, as Kristin Chenoweth cloie 'sy fillym chammah.

She yn chied chur magh 'sy chiartys mean *[[Descendants (kiartys mean)|Descendants]]* t'eh, as ren ad straih ghiare-chummit bioghit lesh CGI er y çheu as yn ennym *[[Descendants: Wicked World]]* currit urree. Hie fillym eiyrtyssagh magh ny yei fo'n ennym *[[Descendants 2]]* hie magh er 21 Jerrey Souree 2017, as fillym elley - y trass fillym 'sy chiartys - *[[Descendants 3]]* hie magh er 2 Luanistyn 2019.

## Skimmee
* Dove Cameron myr Mal, inneen lesh Maleficent
* Cameron Boyce myr Carlos, mac lesh Cruella de Vil
* Booboo Stewart myr Jay, mac lesh Jafar
* Sofia Carson myr Evie, inneen lesh The Evil Queen
* Mitchell Hope myr Ben, mac lesh Belle as Beast
* Melanie Paxson myr Fairy Godmother, ard-venainshtyr er y scoill Auradon Prep as moir lesh Jane
* Brenna D'Amico myr Jane, inneen lesh Fairy Godmother
* Sarah Jeffery myr Audrey, inneen lesh Aurora as Prince Charming
* Zachary Gibson myr Doug, mac lesh Dopey
* Jedidiah Goodacre myr Chad Charming, mac lesh Cinderella as Prince Charming
* Dianne Doan myr Lonnie, inneen lesh Fa Mulan as Li Shang
* Dan Payne myr Beast, y fer sheshee lesh y Venrein Belle as yn ayr lesh Ben
* Keegan Connor Tracy myr Belle, y ven heshee lesh Beast as y voir lesh Ben
* Wendy Raquel Robinson myr Cruella de Vil, moir lesh Carlos
* Maz Jobrani myr Jafar, ayr lesh Jay
* Kathy Najimy myr Evil Queen, moir lesh Evie
* Kristin Chenoweth myr Maleficent, moir lesh Mal

## Imraaghyn

## Kianglaghyn magh

* 
* 
* 
* 
* 
*
ICarly

She straih hellveeish aittys Americaanagh eh ***iCarly***. Va'n straih crooit ec Dan Schneider as hie eh magh er ny scaalheaney er Nickelodeon voish 8 Mean Fouyir 2007 derrey 23 Sauin 2012.

## Kianglaghyn magh

*
Traartys Bucha

Ta **Traartys Bucha** () çheet er dunveryssyn as caartrey seyraanee Ookraanagh liorish Forsaghyn Armit y Roosh car y chah son, as y chummaltys jeh Bucha car y Ruegys Rooshagh er yn Ookraan. Hie feanish fotografagh as feeshan er ny hoilshaghey magh er 1 Averil 2022 lurg cooyllaghey ny forsaghyn Rooshagh voish y chaayr.

Er lesh y veoir as lughtyn reill ynnydagh elley, ta mysh 1,300 kirp er ve feddynit voish y chaayr as ny h-ardjyn mygeayrt-y-mooee, goaill stiagh 31 phaitçhey. Haishbyn fotografyn kirp heyraanee, ayns linnaghyn as nyn laueyn kianglt çheu chooylloo oc, as ad er ve lhiggit orroo jeeragh 'sy chione; ren eh cur feanish dy nee cur-gy-baaish giare v'ayn. Ren brialtys liorish Radio Free Europe cur feanish dy row ymmyd jeant jeh laare fo halloo çheu heese voish ynnyd campal myr shamyr horçhee. Shimmey corp va feddynit as ad lhottit as loshtit, as ren caillinyn cha aeg as kiare bleeaney jeig d'eash cur coontyssyn dy row ad eginit ec sidooryn Rooshagh. Yeearree yn Ookraan er y Chooyrt Chimmeeys Eddyrashoonagh ronsaghey magh cre haghyr ayns Bucha myr ayrn jeh'n ronsaghey rea bentyn rish y ruegys son feddyn magh haghyr kimmeeyssyn caggee Rooshagh ny kimmeeyssyn noi'n çheelnaue ny dyn.

Ta ny lughtyn reill Rooshagh gra nagh lhieu yn freggyrtys as dy ren yn Ookraan foalsaghey feeshanyn y taghyrt ny cloie ny dunveryssyn myr obbraghey brattagh foalsey, as t'ad gra dy nee "naight foalsey" ad feeshanyn as fotografyn ny kirp varroo. Cheau possanyn as sheshaghtyn ym-ysseraght eigsoylagh er feie ny cruinney anghoo er ny jeean-loayrtyssyn Rooshagh. Ren feanishyn sooilley voish cummaltee Bucha gra dy nee Forsaghyn Armit y Roosh jantee ny dunveryssyn.

## Imraaghyn

## Jeeagh er neesht
* Rolley traartyssyn 'syn Ookraan
* Atçhimys steat
* Traartys Kerla Alda

## Kianglaghyn magh
Emilia Jones

She aghteyr, arraneyder, as screeudeyr arrane Sostynagh ee **Emilia Annis I. Jones** (ruggit er 23 Toshiaght Arree 2002). Ren ee cloie yn paart toshee Ruby Rossi 'sy scannane *[[CODA (scannane 2021)|CODA]]* (2021), raad chossyn ee shiartanse d'accolaidyn, goaill stiagh enmyssaght BAFTA son y Ven-aghteyr Share ayns Paart Toshee.

Ta enney urree chammah son e paart myr Kinsey Locke 'sy straih Netflix *[[Locke & Key (straih hellveeish)|Locke & Key]]* (2020–jiu), as t'ee er ny chloie ayns *[[Doctor Who]]* (2013) as *[[Utopia (straih hellveeish Ghoaldagh)|Utopia]]* (2013–2014). Ta paartyn toshee elley eck goaill stiagh *[[Brimstone (scannane 2016)|Brimstone]]* (2016), *[[Ghostland]]* as *[[Two for Joy]]* (y daa jeu ayns 2018), as *[[Horrible Histories: The Movie – Rotten Romans|Horrible Histories]]* (2019). T'ee er ny chloie er yn ardan chammah 'sy West End, Lunnin.

## Imraaghyn

## Kianglaghyn magh

*
Ananda Lewis

She çhebbeyder çhellveeish, seyr,, aa-chraishteyder, as sheerloayreyder sheshoil Americaanagh ee **Ananda Lewis** (ruggit er 21 Mayrnt 1973). She markiagh feeshan er MTV v'ee voish ny 1990yn jeianagh derrey 2001 tra ren ee faagail y moggyl son e scaalheaney hene, *The Ananda Lewis Show*, y hebbal. She co-reggyrtagh v'ee son *[[The Insider (claare çhellveeish)|The Insider]]* voish 2004 derrey 2005. Eisht, haink urree dy ve ny seyr. Ren ee çhebbal aavioghey 2019 jeh *[[While You Were Out]]* er *[[TLC (moggyl çhellveeish)|TLC]]*.

Er 1 Jerrey Fouyir 2020, dooyrt Lewis er Instagram dy row ee streeu noi kanghyr ny keeaghyn jeh'n trass keim feie yn daa vlein roish shen.

## Imraaghyn

## Kianglaghyn magh
*Ananda Lewis ec AskMen.com
*
Kurt Gerstein

She offishear SS Germaanagh va **Kurt Gerstein** (11 Luanistyn 1905 – 25 Jerrey Souree 1945). She toshiagh shirveishyn jee-ghorlaghey çhaghnoil yn *Hygiene-Institut der [[Waffen-SS]]* (Undinys Glennid y Waffen-SS). Erreish da ard-ghunveryssyn y akin ayns sleih-champyn ard-ghunverys Natseeagh Belzec as Treblinka, hug Gerstein coontys cruinn da'n diploamagh Soolynnagh Göran von Otter, chammah as da diploamee Elveeishagh, olteynyn yn Agglish Chatoleagh Raueagh as kianglaghyn oc rish Paab Pius XII, as da Reiltys Eebyrtagh y Çheer Injil son cur fysseree da'n voodeeys eddyr-ashoonagh bentyn rish y Deherree myr v'eh taghyrt. Ayns 1945, lurg ren eh lhiggey eh hene seose, screeu eh *[[Coontys Gerstein]]* as eh coodaghey ny taghyrtyn echey 'sy Deherree. Hooar eh baase rere hene-varroo lhiassit tra v'eh ayns laueyn ny Frangee.
Oie ny Feeleeyn Marrooit

Ta **Oie ny Feeleeyn Marrooit** ( *Dela Yevreyskogo antifashistskogo komiteta* ny "Cooish y Ving Noi-ashistagh Ewagh";  *Harugey malkus funem Ratnfarband* ny "Martyryn yn Unnaneys Soveidjagh") çheet er cur-gy-baase tree Ewnyn Soveidjagh jeig ayns Pryssoon Lubyanka ayns Moscow er 12 Luanistyn 1952. Va ny chied deiney goit seose ayns Mean Fouyir 1948 as Mean Souree 1949. Ren ny lughtyn reill cassid er dagh fendeilagh dy breagagh mychione y pheeikearys as y traitoorys chammah as kimmeeyssyn elley. Erreish daue ve goit seose, v'ad torçhit, bwoailt, as currit lioroosyn hene feie tree bleeaney roish my row ad kerrit dy h-oikoil. Va queig screeudeyryn Ewdish mastey ny fendeilee as dagh fer jeu nyn olteynyn jeh Bing Noi-ashistagh ny h-Ewnyn.

## Fendeilee
# Peretz Markish (1895–1952), feelee Ewdish, cu-bunneyder Scoill ny Screeudeyryn, scoill lettyragh Ewdish 'sy Roosh Hoveidjagh
# David Hofstein (1889–1952), feelee Ewdish
# Itzik Feffer (1900–1952), feelee Ewdish, brahder son Airaght Chooishyn Sthie
# Leib Kvitko (1890–1952), feelee as creeudeyr paitçhyn y Ewdish
# David Bergelson (1884–1952), noaskeealagh yn-chronnit
# Solomon Lozovsky (1878–1952), Stiureyder yn Oik Fysseree Hoveidjagh, Lhiass-Chomissar Cooishyn Joarree, ren obbal ny plaiyntyn noi echey as noi ry hoi
# Boris Shimeliovich (1892–1952), Stiureyder Lheeyssagh Hie Lheihys Clinicoil Botkin, Moscow
# Benjamin Zuskin (1899–1952), cooneyder as eiyrtyssagh er Solomon Mikhoels myr stiureyder Heater Ewagh Steat Moscow
# Joseph Yuzefovich (1890–1952), ronseyder ec Undinys y Çhennaghys, Academee Soveidjagh ny h-Oaylleeaghtyn, fer toshee sheshaght-cheirdey
# Leon Talmy (1893–1952), çhyndaader, earisheyr, aa-oltey Phartee Cummynagh ny Steatyn Unnaneysit
# Ilya Vatenberg (1887–1952), çhyndaader as reagheyder *Eynikeyt*, pabyr naight y JAC; fer toshiaght Seionagh y Lught Obbyr 'syn Austeyr as ayns ny Steatyn Unnaneysit roish my daink eh er-ash dys yn UPSS ayns 1933
# Chaika Vatenberg-Ostrovskaya (1901–1952), ben heshee Ilya Vatenberg, çhyndaader ec y JAC. 
# Emilia Teumin (1905–1952), lhiass-reagheyder y *Fockleyr Diploamagh*; reagheyder, Rheynn Eddyr-ashoonagh, yn Oik Fysseree Hoveidjagh
# Solomon Bregman (1895–1953), Lhiass-Chomissar Cooishyn Joarree. Huitt eh ny choamey lurg ren eh obbal y chooish leigh, as hooar eh baase 'sy phryssoon queig mee lurg cur-gy-baase ny deiney elley
# Lina Stern (ny Shtern) (1878–1968), bea-chemmig, fyshoayllee as deincharrey, as y chied schoillar bwoirrin ayns Academee Rooshagh ny h-Oaylleeaghtyn; share enney urree son yn obbyr chioneraaidey er y chagliagh folley-aignagh. She ish va'n ynrican fendeilagh tannaghtyn bio mastey ny queig fendeilee jeig.

Va fir ennagh va kianglt dy jeeragh ny neu-yeeragh rish y JAC goit seose ayns ny bleeantyn mygeayrt y chooish leigh. Ga nagh row Solomon Mikhoels goit seose, ren Stalin sarey e vaase ayns 1948. Va Der Nister, screeudeyr Ewdish elley, goit seose ayns 1949, as hooar eh baase ayns sleih-champ obbyr ayns 1950. Hooar y cremeyder lettyragh Yitzhak Nusinov baase 'sy phryssoon, as va ny h-earisheyryn Shmuel Persov as Miriam Zheleznova lhiggit – dagh fer jeu ayns 1950.

## Imraaghyn
Anne Heche

She ben-aghteyr Americaanagh va **Anne Celeste Heche** (25 Boaldyn 1969 – 12 Luanistyn 2022). Haink enney mie urree tra ren ee cloie yn lannoon Vicky Hudson as Marley Love er y çheabin çhellveeish *[[Another World (straih hellveeish)|Another World]]* (1987–1991), raad ren ee cossyn e chied Aundyr Daytime Emmy as daa Aundyr y Soap Opera Digest. Haink enney ny share urree ayns ny 1990yn s'anmey marish paartyn 'sy fillym drama kimmeeys *[[Donnie Brasco (fillym)|Donnie Brasco]]* (1997), 'sy fillym cragh *[[Volcano (fillym 1997)|Volcano]]* (1997), y fillym giarrey *[[I Know What You Did Last Summer]]* (1997), 'sy fillym aittys jantys *[[Six Days, Seven Nights]]* (1998), as 'sy fillym creauagh drama *[[Return to Paradise (fillym 1998)|Return to Paradise]]* (1998).

Lurg e paart myr Marion Crane 'sy fillym aa-yeant *[[Psycho (fillym 1998)|Psycho]]* (1998) liorish Gus Van Sant, hie Heche er oaie cloie paartyn ayns filmyn seyrey lheid as y fillym drama *[[Birth (fillym 2004)|Birth]]* (2004), y fillym aittys keintys *[[Spread (fillym)|Spread]]* (2009), *[[Cedar Rapids (fillym)|Cedar Rapids]]* (2011), y fillym drama *[[Rampart (fillym)|Rampart]]* (2011), as y fillym doo-aittys *[[Catfight (fillym)|Catfight]]* (2016). Hooar ee ard-voylley son e paart 'sy fillym çhellveeish *[[Gracie's Choice]]*, chossyn j'ee enmyssaght son Aundyr Primetime Emmy, as son yn obbyr eck er Broadway, goaill stiagh *Twentieth Century* er lheh.

Gollrish e paartyn scannaneaght as ardan, ren Heche cloie ;sy straih hellveeish drama aittys *[[Men in Trees]]* (2006–08), *[[Hung (straih hellveeish)|Hung]]* (2009–11), *[[Save Me (straih hellveeish Americaanagh)|Save Me]]* (2013), *[[Aftermath (straih hellveeish 2016)|Aftermath]]* (2016), as y straih hellveeish drama chaggee *[[The Brave (straih hellveeish)|The Brave]]* (2017). Chur ee e goo rish y straih hellveeish vioghit *[[The Legend of Korra]]* (2014), raad ren ee cloie Suyin Beifong, as hie ee magh myr co-streeuder er y 29oo straih jeh *[[Dancing with the Stars (straih hellveeish Americaanagh)|Dancing with the Stars]]* (2020).

## Imraaghyn

## Kianglaghyn magh

*
*
Mila Kunis

She ben-aghteyr Americaanagh ee **Milena Markovna** "**Mila**" **Kunis** (; ; ruggit er 14 Luanistyn 1983). Hoshee ee cloie Jackie Burkhart er y straih hellveeish *[[That '70s Show]]* (1998–2006) liorish Fox tra v'ee 14 bleeaney d'eash. Voish y vlein 1999, t'ee er ny chur e goo rish Meg Griffin er y straih vioghit *[[Family Guy]]* liorish Fox.

Haink e chied phaart mooar ayns 2008, tra ren ee cloie Rachel 'syn aittys romansagh *[[Forgetting Sarah Marshall]]*. Hooar ee moylley cremeydagh as accolaidyn son e cloie 'sy fillym creauagh shicklaagagh *[[Black Swan (fillym)|Black Swan]]* (2010), raad hooar ee Aundyr Marcello Mastroianni son yn Aghteyr ny Ben-aghteyr Aeg Share, as enmyssaghtyn son Aundyr y Screen Actors Guild as Aundyr Golden Globe son y Ven-aghteyr Ch-hassooagh Share. Ta e filmyn mooarey elley goaill stiagh ny filmyn jantys *[[Max Payne (fillym)|Max Payne]]* (2008) as *[[The Book of Eli]]* (2010), yn aittys romansagh *[[Friends with Benefits (fillym)|Friends with Benefits]]* (2011), y fillym fansee *[[Oz the Great and Powerful]]* (2013), as ny h-aittyssyn *[[Ted (fillym)|Ted]]* (2012), *[[Bad Moms]]* (2016) as e fillym eiyrtyssagh, *[[A Bad Moms Christmas]]* (2017).

## Kianglaghyn magh

* 
* 
* 
*
Bertold Brecht

She cliaghteyder theater, screeudeyr cloie, as feelee Germaanagh va **Eugen Berthold Friedrich Brecht** (10 Toshiaght Arree 1898 – 14 Luanistyn 1956), v'er enney dy keirdagh myr **Bertolt Brecht**. Dappee eh car Pobblaght Weimar as va ny chied rahyn echey myr screeudeyr cloie ayns München roish my darree eh dys Berleen ayns 1924, raad screeu eh *[[The Threepenny Opera]]* marish Kurt Weill as raad hoshee co-obbraghey seihltagh echey lesh y chummeyder Hanns Eisler. V'eh goit lesh smooinaghtyn Marksagh car y lhing shen as screeu eh *[[Lehrstücke]]* ynseydagh as haink er dy ve coontit myr sheiltynagh toshee yn theater ard-skeealagh (va enmyssit echey "theater ynseydagh") as y .

Car lhing y Ghermaan Natseeagh, ren Brecht scapail e heer ghooghys, dys Loghlin da'n chied cheayrt, as dys ny Steatyn Unnaneysit car y Nah Chaggey Dowanagh raad ren yn FBI cur arrey er. Lurg y caggey, v'eh goit jeeragh roish y ving House Un-American Activities Committee ("Bing Thie Jantyssyn Neu-Americaanagh"). Darree eh er-ash dys Berleen Hiar lurg y caggey raad chur eh y colught theater Berliner Ensemble er bun marish e ven heshee, y ven-chloieder Helene Weigel.

Hooar Brecht baase ayns Berleen Hiar ayns 1956 rere teaym chree.

## Kianglaghyn magh

*
Olga Smirnova (daunseyr)

She caillin ballay Rooshagh ee **Olga Vyacheslavovna Smirnova** (; ruggit er 6 Sauin 1991). Ec y traa t'ayn she callin ballay prima ish marish Ballay Ashoonagh y Çheer Injil ayns Amsterdam, y Çheer Injil. T'ee er ve daunsey ec buill er feie'n Oarpey chammah as ayns Beijing as 'sy Çhapaan.
The Lion King 1½

She fillym aittys kiaullee bioghit Americaanagh veih'n vlein 2004 eh ***The Lion King 1½*** (ta goll er enney chammah myr ***The Lion King 3: Hakuna Matata***, ny ***The Lion King III: Hakuna Matata*** ayns ardjyn ennagh). Va'n fillym skeaylt magh dy jeeragh er feeshan er 10 Toshiaght Arree 2004 as gientit liorish y chrouw Austrailagh jeh Disneytoon Studios. She eshyn y trass cur magh as y cur magh jerrinagh 'sy treeskeealag ''Lion King''. T'eh bunnit er *[[Timon & Pumbaa (straih hellveeish)|Timon & Pumbaa]]* as gobbraghey myr skeeal bunneydagh y phiyr meerkat/muc fahnaghtagh Timon and Pumbaa as ta skeeal y fillym taghyrt çheusthie jeh taghyrtyn *[[The Lion King]]*. Ta tromlagh yn wirran goo veih'n chied fillym filley er-ash son nyn baartyn y aavioghey, goaill stiagh Nathan Lane as Ernie Sabella myr gooyn Timon as Pumbaa er lheh. Ta skeeal y fillym bunnit, dy baghtal, er skeeal *[[Rosencrantz and Guildenstern Are Dead]]* liorish Tom Stoppard, doo-aittys ta ginsh skeeal *[[Hamlet]]* veih tuarym y daa vyn-characteyr.

## Kianglaghyn magh

* 
* 
* 
* 
* 
* 
*
Ariel Winter

She ben-chloieder Americaanagh ee **Ariel Winter Workman** (ruggit er 28 Jerrey Geuree 1998). Ta enney urree son e paart myr Alex Dunphy 'sy straih aittys *[[Modern Family]]* liorish ABC, raad ren ish as e co-roltagyn cosney kiare Aundyryn lhiantagh y Screen Actors Guild son Fwirran Ard-yindyssagh ayns Straih Aittys. Chammah's shen, chur ee e goo rish y characteyr enmyssagh 'sy straih *[[Sofia the First]]* liorish Disney Junior as rish y characteyr Penny Peterson 'sy fillym bioghit *[[Mr. Peabody and Sherman]]* voish y vlein 2014.

## Seihll aeg
Va Winter ruggit er 28 Jerrey Geuree 1998 lesh Chrisoula (*née* Batistas) as Glenn Workman. Trooid e moir, she jeh sluight Greagagh ee as trooid e ayr she jeh sluight Germaanagh ee. She yn 'neen s'aa jeh ny cloiederyn elley Shanelle Workman as Jimmy Workman t'ee.

## Imraaghyn

## Kianglaghyn magh

*
Sarah Hyland

She ben-chloieder as arraneyder Americaanagh ee **Sarah Jane Hyland** (ruggit er 24 Sauin 1990). V'ee ruggit ayns Manhattan as hie ee dys Scoill ny h-Ellynyn Cloie Keirdey roish my ren ee geddyn paartyn beggey ayns ny filmyn *[[Private Parts (fillym 1997)|Private Parts]]* (1997), *[[Annie (fillym 1999)|Annie]]* (1999) as *[[Blind Date (fillym 2007)|Blind Date]]* (2007). Ta enney share urree son e paart myr Haley Dunphy 'sy straih aittys *[[Modern Family]]* liorish ABC (2009–2020), raad hooar ee moylley mooar, goaill stiagh kiare Aundyryn lhiantagh y Screen Actors Guild son Fwirran Ard-yindyssagh ayns Straih Aittys as enmyssaght son Aundyr Çhellveeish Critics' Choice son y Ven-aghteyr Co-hassooagh Share ayns Straih Aittys.

Ta enney er Hyland myrgeddin son e paartyn ayns ny filmyn *[[Geek Charming]]* (2011), *[[Struck by Lightning (fillym 2012)|Struck by Lightning]]* (2012), *[[Scary Movie 5]]* (2013), *[[Vampire Academy (fillym)|Vampire Academy]]* (2014), *[[See You in Valhalla]]* (2015), *[[XOXO (fillym)|XOXO]]* (2016), *[[Dirty Dancing (fillym 2017)|Dirty Dancing]]* (2017) as *[[The Wedding Year]]* (2019).

## Imraaghyn

## Kianglaghyn magh

*
Ed O'Neill

She cloieder as fer aitt Americaanagh eh **Edward Leonard "Ed" O'Neill** (ruggit er 12 Averil 1946). Ta e phaartyn goaill stiagh Al Bundy 'sy sitcom *[[Married... with Children]]* liorish Fox Network, raad v'eh enmyssit son daa Aundyr Golden Globe, as Jay Pritchett 'sy straih aittys *[[Modern Family]]* liorish ABC raad v'eh enmyssit son tree Aundyryn Primetime Emmy as ren eh cosney kiare Aundyryn lhiantagh y Screen Actors Guild son Fwirran Ard-yindyssagh ayns Straih Aittys. Chammah's shen, t'eh er ny chloie 'sy straih fillym *[[Wayne's World]]*, ayns *[[Little Giants]]*, ayns *[[Prefontaine (fillym)|Prefontaine]]*, ayns*[[The Bone Collector]]*, as ayns *[[Sun Dogs (fillym 2017)|Sun Dogs]]*, chammah as obbyr ghoo son y chiartys dellal *[[Wreck-It Ralph (kiartys dellal)|Wreck It Ralph]]* as *[[Finding Dory]]*.

## Imraaghyn

## Kianglaghyn magh
*
Ty Burrell

She cloieder as fer aitt Americaanagh eh **Tyler Gerald Burrell** (ruggit er 22 Luanistyn 1967). Ta enney share er Burrell son e phaart myr Phil Dunphy 'sy straih aittys *[[Modern Family]]* liorish ABC, raad ren eh cosney Aundyr Primetime Emmy son yn Aghteyr Co-hassooagh Share ayns Straih Aittys ayns 2011 as 2014 (ass hoght enmyssaghtyn lhiantagh) as queig Aundyryn y Screen Actors Guild: fer son Cloie Ard-yindyssagh liorish Aghteyr Firryn ayns Straih Aittys ayns 2013 as kiare aundyryn lhiantagh son Cloie Ard-yindyssagh liorish Fwirran ayns Straih Aittys va rheynnit magh liorish y wirran voish 2011 derrey 2014.

Ta Burrell er ny chloie shiartanse dy phaartyn ayns cloiaghyn Broadway lheid as *[[Macbeth]]* as ayns cloiaghyn elley nagh row er Broadway lheid as *[[Burn This]]*. T'eh er ny chloie paartyn mooarey ayns ny straihyn çhellveeish *[[Out of Practice]]* as *[[Back to You (straih hellveeish)|Back to You]]*. T'eh er ny chloie ayns filmyn lheid as *[[Evolution (fillym 2001)|Evolution]]*, *[[Black Hawk Down (fillym)|Black Hawk Down]]*, *[[Dawn of the Dead (fillym 2004)|Dawn of the Dead]]*, *[[Muppets Most Wanted]]*, as myr Doc Samson ayns *[[The Incredible Hulk (fillym)|The Incredible Hulk]]*. T'eh er ny chur e ghoo rish karacteyryn ayns ny filmyn bioghit *[[Mr. Peabody & Sherman]]*, *[[Finding Dory]]*, as *[[Storks (fillym)|Storks]]*.

## Kianglaghyn magh

*
Kira Kovalenko

She stiureyder fillym as scaa-screeudeyryn Rooshagh ee **Kira Takhirovna Kovalenko** (; ruggit er 12 Nollick 1989 ayns Nalchik, PHHH Kabardino-Balkaria, PHCH y Roosh, yn Unnaneys Soveidjagh).
Lilia Gildeeva

She earisheyr Rooshagh ee **Lilia Faridovna Gildeeva** (; ruggit er 14 Mean Souree 1976) ren obbraghey son y chlaare naight Segodnya lesh NTV voish 2006 derrey 2022. Ta enney mie urree son e spotçheraght er aer marish e co-obbree Alexey Pivovarov.

Va Gildeeva ruggit ayns Zǝy, Pobblaght y Tatarstaan. Ren ee studeyryssyn ayns Ollooscoill Steat Kazan as hoshee yn coorse bea eck myr earisheyr çhellveeish ayns Yar Çallı. Ayns Toshiaght Arree 2022 dirree ee ass NTV erreish j'ee yn Roosh y aagail son çheer elley kyndagh rish y ruegys Rooshagh er yn Ookraan.

## Imraaghyn
David Harbour

She aghteyr Americaanagh eh **David Kenneth Harbour** (ruggit er 10 Averil 1975). T'eh er ny chloie paartyn co-hassooagh ayns filmyn lheid as *[[Brokeback Mountain]]* (2005), *[[Quantum of Solace]]* (2008), *[[State of Play (fillym)|State of Play]]* (2009), *[[The Green Hornet (fillym 2011)|The Green Hornet]]* (2011), *[[End of Watch]]* (2012), *[[Snitch (fillym)|Snitch]]* (2013), *[[The Equalizer (fillym)|The Equalizer]]* (2014), *[[Black Mass (fillym)|Black Mass]]* (2015), *[[Suicide Squad (fillym)|Suicide Squad]]* (2016), *[[Sleepless (fillym 2017)|Sleepless]]* (2017) as *[[Extraction (fillym 2020)|Extraction]]* (2020). Haink enney eddyr-ashoonagh er son e huarystal myr Jim Hopper 'sy straih drama far-skeealaght heanse *[[Stranger Things]]* (2016–jiu) liorish Netflix, raad chossyn eh Aundyr Çhellveeish Critics' Choice ayns 2018, daa enmyssaght son Aundyr Emmy, as enmyssaght son Aundyr Golden Globe. Ren Harbour cloie yn karacteyr enmyssagh ayns *[[Hellboy (fillym 2019)|Hellboy]]* (2019) as Red Guardian ayns *[[Black Widow (fillym 2021)|Black Widow]]* (2021).

## Imraaghyn

## Kianglaghyn magh

*
Mark Ruffalo

She aghteyr as sheerloayreyder çhymmyltaghtoil Americaanagh eh **Mark Alan Ruffalo** (ruggit er 22 Sauin 1967). Hoshee eh cloie ayns ny 1990yn leah as haink enney er da'n chied cheayrt lesh yn obbyr ren eh 'sy chloie *[[This Is Our Youth]]* (1998) liorish Kenneth Lonergan as 'sy fillym drama *[[You Can Count on Me]]* (2000). Hie eh er oaie cloie ayns ny h-aittyssyn romansagh *[[13 Going on 30]]* (2004) as *[[Just like Heaven (fillym)|Just like Heaven]]* (2005) as ayns ny filmyn creauagh *[[In the Cut (fillym)|In the Cut]]* (2003), *[[Zodiac (fillym)|Zodiac]]* (2007) as *[[Shutter Island (fillym)|Shutter Island]]* (2010). Hooar Ruffalo enney eddyr-ashoonagh tra ren eh cloie Bruce Banner/Hulk ayns ny filmyn far-feniagh Marvel *[[The Avengers (fillym 2012)|The Avengers]]* (2012), *[[Iron Man 3]]* (2013), **' (2015), **' (2017), **' (2018), ''[[Captain Marvel (fillym)|Captain Marvel]]'' (2019), **' (2019), as *[[Shang-Chi and the Legend of the Ten Rings]]* (2021), chammah as 'sy straih fillym lesh Disney+ *[[She-Hulk: Attorney at Law]]* (2022). Ayns 2019, ren Ruffalo co-ghientyn as cloie ayns *[[Dark Waters (fillym 2019)|Dark Waters]]*.

Hooar Ruffalo enmyssaghtyn son Aundyr Academy son yn Aghteyr Co-hassooagh Share tra ren eh cloie toyrtyssagh sheel 'sy drama aittys *[[The Kids Are All Right (fillym)|The Kids Are All Right]]* (2010), Dave Schultz 'sy fillym beashnyssagh *[[Foxcatcher]]* (2014), as Michael Rezendes 'sy drama *[[Spotlight (fillym)|Spotlight]]* (2015). Chossyn eh Aundyr y Screen Actors Guild son yn Aghteyr Share ayns Fillym Çhellveeish tra ren eh cloie screeudeyr aeragh as sheerloayreyder 'sy fillym drama çhellveeish *[[The Normal Heart (fillym)|The Normal Heart]]* (2015), as Aundyr Primetime Emmy son yn Aghteyr Toshee Ard-yindyssagh ayns Straih Chaglit ny Fillym son e phaart dooblit 'sy vyn-straih *[[I Know This Much Is True (myn-straih)|I Know This Much Is True]]* (2020). Car y choorse bea echey, ta Ruffalo er ny ve enmyssit son un Emmy, un Grammy, un Oscar, as un Tony.

## Kianglaghyn magh

*
Stranger Things

She straih hellveeish drama far-skeealaght heanse Americaanagh eh ***Stranger Things***. T'eh er ny chroo ec ny braaraghyn Duffer, ta gobbraghey myr stiureyderyn as ard-ghienteyderyn myrane lesh Shawn levy as Dan Cohen. Haink y chied straih magh er ny skeaylley er Netflix er 15 Jerrey Souree 2016 as va'n straih yerrinagh aanoait ayns Toshiaght Arree 2022. Ta'n straih bunnit ayns ny 1980yn 'sy valley far-skeealagh Hawkins, Indiana, as t'ee geiyrt er shiartanse dy chooishyn folliaghtagh, dorraghey, as erskyn-dooghyssagh ta taghyrt mygeayrt y valley. 

Ren ny braaraghyn Duffer lhiassaghey *Stranger Things* myr mestey jeh'n drama ronsee marish meeryn erskyn-dooghyssagh goll rish atçhim as ennaghtyn lambaanagh, marish sampleyryn ogheragh rish pop-chultoor ny 1980yn. Va elmintyn stiureydagh as bun-chooishagh tayrnit magh ass obbraghyn liorish Steven Spielberg, John Carpenter, David Lynch, Stephen King, Wes Craven as H. P. Lovecraft. Hayrn ad breeaghys voish prowaltyssyn va jeant car y Chaggey Feayr as sheiltynyssyn co-chialg va goaill stiagh prowaltyssyn reiltyssagh folliaghtagh.

## Kianglaghyn magh

*
Hollie Stevens

She aghteyr pornograafagh, kesteyder, craishteyder as screeudeyr Americaanagh va **Hollie Stevens** (ruggit myr **Tia Kidwell**; 4 Jerrey Geuree 1982 – 3 Jerrey Souree 2012).

Hoshee ee gobbraghey myr rooishteyder ayns 2000 fo'n ennym **Holly Wood** as hie ee stiagh 'sy çhynskyl pornograafagh ayns 2003, raad ren ee cloie ayns ny smoo na 180 enmyssyn. Ren ee e chied reayrtys marish Bridgette Kerkove as Joel Lawrence ayns *Mirror Image* son Sin City. She screeudeyr as craishteyder son yn earishlioar *[[Girls and Corpses|Girls & Corpses]]* v'ee. Chloie ee 'sy scannane atçhim seyr *Noirland*, hie magh er ny stiurey liorish Ramzi Abed. She markiagh jysk, ellyneyr reayrtagh, roortagh breb-ghoarney, as peinteyr v'ee.

Ayns 2011 hooar ee magh dy row kanghyr ny keeaghyn ec as ayns Luanistyn 2011 hie ee fo'n skynn son ny keeaghey y ghiarrey voee. Ayns Mean Souree 2012 phoose ee rish e leggad, y fer aitt as yn aghteyr Eric Cash; y vee cheddin, hooar ee magh dy ren y kanghyr er ny cheaghley as ny scughey dys yn inçhyn eck. Hooar ee baase rere y changhyr er 3 Jerrey Souree 2012 ayns San Francisco, California.

## Aundyryn as enmyssaghtyn

## Imraaghyn

## Kianglaghyn magh

* 
* MySpace
*
John Savage (aghteyr)

She aghteyr Americaanagh eh **John Savage** (ruggit myr **John Smeallie Youngs** er 25 Luanistyn 1949) ta share ennit son e phaartyn ayns ny filmyn *[[The Deer Hunter]]* (1978), *[[The Onion Field (fillym)|The Onion Field]]* (1979), *[[Hair (fillym)|Hair]]* (1979) as *[[Salvador (fillym)|Salvador]]* (1986). Ta enney chammah er son e phaart myr Donald Lydecker 'sy straih hellveeish *[[Dark Angel (straih hellveeish 2000)|Dark Angel]]*.

## Imraaghyn

## Kianglaghyn magh

*
Hannah Tointon

She ben-aghteyr Sostynagh ee **Hannah Tointon** (ruggit er 28 Nollick 1987). Ta enney share urree son e paart myr 'sy chiaulldramey sheabin *[[Hollyoaks]]* liorish Channel 4 as myr Tara Brown 'sy straih aittys *[[The Inbetweeners]]*.

## Imraaghyn

## Kianglaghyn magh
*
Kara Tointon

She aghteyr Sostynagh **Kara Louise Tointon** (ruggit er 5 Luanistyn 1983). Ta enney share urree son e paart myr Dawn Swann 'sy chiaulldramey sheabin *[[EastEnders]]* liorish y BBC. Ayns 2010, chossyn ee yn straih chohirree *[[Strictly Come Dancing]]* liorish y BBC, as ayns 2015, ren ee cloie Maria 'sy ghientyn bio jeh *[[The Sound of Music Live (2015)|The Sound of Music Live]]* liorish ITV.

## Kianglaghyn magh

*
Joe Thomas (aghteyr)

She aghteyr as fer aitt Sostynagh eh **Joseph Owen Thomas** (ruggit er 28 Jerrey Fouyir 1983). Ta enney share er son e phaart myr Simon Cooper 'sy straih aittys *[[The Inbetweeners]]* (2008–2010) E4 as y daa scannane hie er eiyrtyssagh er, *[[The Inbetweeners Movie]]* (2011) as *[[The Inbetweeners 2]]* (2014).

Lurg *The Inbetweeners*, hannee Thomas ve kianglt rish Channel 4, raad hie eh stiagh ayns fwirran y straih drama aittys *[[Fresh Meat (straih hellveeish)|Fresh Meat]]* ayns 2011, raad ren eh cloie Kingsley Owen derrey 2016. Ren eh obbraghey reesht lesh e cho-obbree voish *The Inbetweeners* James Buckley tra hie ad stiagh ayns fwirran y straih BBC Two *[[White Gold (straih hellveeish)|White Gold]]*, raad ren Thomas cloie Martin Lavender. Ayns 2018, ren eh cloie 'sy scannane aittys ''The Festival''.

## Imraaghyn

## Kianglaghyn magh
*
Awin Ghlion Ruy

Ta **Awin Ghlion Ruy** () ny strooan ghiare ta girree faggys da ny Skoryn as ta çheet ry-cheilley rish Awin Laksaa faggys da Mwyljyn Olley Laksaa ayns Laksaa. Ta'n strooan 4.3 km (2.7 mi) er lhiurid. Foddee brick y hayrn voish y strooan.

## Imraaghyn

## Jeeagh er neesht
* Rolley awinyn ayns Mannin
Awin Laksaa

She awin ghiare ayns Mannin ee **Awin Laksaa** (). Ta'n awin girree er lhargeeyn Sniaull as t'ee roie sheese dys y choose raad t'ee çheet ry-cheilley rish y cheayn ayns Baie Laksaa ec Laksaa. Ga dy vel ee ny s'liurey na Awin Laksaa, she fo-awin ee Awin Ghlion Ruy. Ta Awin Ghlion Ruy çheet ry-cheilley rish Awin Laksaa ec Mwyljyn Olley Laksaa ayns mean Laksaa, raad ta'd cur **Awin y Ghollane** er yn ayrn jeh'n awin ta roie veih'n voayl shen dys y vooir. Dagh imbagh car meeghyn yn ouyir, ta braddanyn goll seose yn awin raad t'ad cassey er hostal dys Awin Ghlion Ruy son y chooid smoo. Ta fo-strooan jeh Awin Laksaa cur bree rish y wheeyl ushtey obbree smoo er y theihll, Queeyl Laksaa.

## Jeeagh er neesht
* Rolley awinyn ayns Mannin
James Buckley (aghteyr)

She aghteyr, kiaulleyder, persoonid YouTube, as stroodeyr moggyl Sostynagh eh **James Patrick Buckley** (ruggit er 14 Luanistyn 1987). Ta enney share er son e phaart myr Jay Cartwright 'sy straih aittys *[[The Inbetweeners]]* liorish E4

## Kianglaghyn magh

* 
*
Simon Bird

She aghteyr, fer aitt, as stiureyder Sostynagh eh **Simon Antony Bird** (ruggit er 19 Luanistyn 1984). Ta enney share er son e phaart myr Will McKenzie 'sy straih aittys *[[The Inbetweeners]]* (2008–2010) liorish E4, chammah as as y daa scannane hie er eiyrtyssagh er (2011 as 2014), as myr Adam Goodman 'sy straih aittys *[[Friday Night Dinner]]* (2011–2020) liorish Channel 4.

## Imraaghyn

## Kianglaghyn magh

*
Greg Davies

She fer aitt, aghteyr, çhebbeyder, as screeudeyr Bretnagh eh **Gregory Daniel Davies** (ruggit er 14 Boaldyn 1968). Ta enney share er son e phaartyn myr Greg ayns *[[We Are Klang]]*, Mr Gilbert ayns *[[The Inbetweeners]]*, Ken Thompson ayns *[[Cuckoo (straih hellveeish)|Cuckoo]]*, y *Taskmaster* ("Mainshtyr") ayns *[[Taskmaster (straih hellveeish)|Taskmaster]]*, Dan Davies ayns *[[Man Down (straih hellveeish)|Man Down]]*, as Paul Wickstead ayns *[[The Cleaner (straih hellveeish Ghoaldagh)|The Cleaner]]*. T'eh er ny ghoaill ayrn myr eshyn hene chammah ayns *[[Mock the Week]]*, *[[Fast and Loose (straih hellveeish)|Fast and Loose]]*, *[[Live at the Apollo (straih hellveeish)|Live at the Apollo]]*, as *[[Would I Lie to You? (straih hellveeish)|Would I Lie to You?]]*

V'eh enmyssit son BAFTA son e chloie ayns *Cuckoo* ayns 2013.

## Imraaghyn

## Kianglaghyn magh
*
*
Blake Harrison

She aghteyr, fer aitt, as daunseyr Sostynagh eh **Blake Harrison** (ruggit er 23 Jerrey Souree 1985). Ta enney share er son e phaart myr Neil Sutherland 'sy straih aittys *[[The Inbetweeners]]* liorish E4 as, er y gherrid, 'Medium' Dan 'sy sitcom *[[Kate & Koji]]* liorish ITV voish y vlein 2020.

## Kianglaghyn magh
*
Hayden Panettiere

She ben-aghteyr, craishteyder, as arraneyder Americaanagh ee **Hayden Lesley Panettiere** (ruggit er 21 Luanistyn 1989). Ta enney share urree son e paart myr Claire Bennet 'sy straih far-feniagh *[[Heroes (straih hellveeish Americaanagh)|Heroes]]* liorish NBC (2006–2010) as myr Juliette Barnes 'sy straih drama chiaullee *[[Nashville (straih hellveeish 2012)|Nashville]]* (2012–2018) liorish ABC/CMT, raad chossyn ee daa enmyssaght son Aundyr Golden Globe son y Ven-aghteyr Share - Straih, Myn-straih ny Fillym Çhellveeish. Chammah's shen, t'ee cloie Kirby Reed 'sy straih fillym giarrey *[[Scream (kiartys mean)|Scream]]* liorish Wes Craven.

Hie ee magh er y scaailan ayns 1990 tra nagh row ee agh 11 vee d'eash. Cha jagh ee magh er y scaailan reesht derrey 1994 tra chloie ee Sarah Roberts er y straih heabin *[[One Life to Live]]* liorish ABC voish y vlein shen derrey 1997. Hie ee er oaie cloie Lizzie Spaulding 'sy straih heabin *[[Guiding Light]]* liorish CBS voish 1996 derrey 2000. Ta Panettiere er ny chloie 'sy fillym drama bluckan coshey *[[Remember the Titans]]* (2000) liorish Disney, 'sy straih yerrinagh jeh'n straih drama aittys leighoil *[[Ally McBeal]]* (2002) liorish Fox, 'sy fillym drama aittys *[[Raising Helen]]* (2004), 'sy fillym çheer-ghraihagh *[[Tiger Cruise (fillym)|Tiger Cruise]]* (2004) liorish y Disney Channel, 'sy fillym aittys ratçhal cabbil *[[Racing Stripes]]* (2005), 'sy fillym drama skyrraghtyn figgyr *[[Ice Princess]]* (2005), 'sy fillym aittys romansagh *[[I Love You, Beth Cooper (fillym)|I Love You, Beth Cooper]]* (2009), 'sy fillym drama kimmeeys firrinagh *[[Amanda Knox: Murder on Trial in Italy]]* (2011), as 'sy fillym drama *[[Custody (fillym 2016)|Custody]]* (2016). Chur ee e goo rish ny karacteyryn Kairi as Xion 'sy straih ghamman *[[Kingdom Hearts]]* (2002–2017) as Samantha "Sam" Giddings 'sy ghamman-feeshan *[[Until Dawn]]* (2015).

## Imraaghyn

## Kianglaghyn magh

*
Melissa Debling

She craishteyder an-ghraagh Sostynagh ee **Melissa Debling** (ruggit ayns Ramsgate, Kent, Sostyn, er 21 Toshiaght Arree 1989). T'ee er ve ry-akin ayns earishlioaryn lheid as Nuts, Zoo, Front and FHM. Ren ee obbraghey marish y linney keintys Elite TV chammah. Hoshee ee soilshaghey magh feailleraghyn ayns 2011 as chur ee magh e ynnyd-eggey hene ayns 2013.

## Kianglaghyn magh
* 
*
Jodie Gasson

She aa-craishteyder an-ghraagh Sostynagh ee **Jodie Gasson** (ruggit ayns Brighton, Sostyn, er 25 Jerrey Fouyir 1988). Hoshee ee gobbyr myr craishteyder ayns 2008 as dirree ee ass ayns 2014. She yn çhuyr s'aa ee lesh y chraishteyder Kelly Gasson.

## Kianglaghyn magh
*
Kelly Gasson

She aa-craishteyder an-ghraagh Sostynagh ee **Kelly Samantha Gasson** (ruggit ayns Brighton, Sostyn, er 31 Jerrey Geuree 1987). She yn çhuyr shinney ee lesh y chraishteyder Jodie Gasson.
Yn Strang

Ta'n **Strang** () ny valley beg ayns Skylley Vraddan ayns Mannin. Ta'n balley beg soit cur liorish Doolish, y balley smoo er yn ellan, as Mwyllin Doo Aah. Ta Thie-lheihys Noble soit faggys da'n valley beg er soiaghey va kionnit son thie baanrit ayns 1862 as va jeant ayns 1868 myr Thie-lheihys Valley Moaney.
Dita Von Teese

She vedette, daunseyr craidoil, craishteyder, as delleyder Americaanagh ee **Heather Renée Sweet** (ruggit er 28 Mean Fouyir 1972), ta goll er enney fo'n ennym keirdey **Dita Von Teese**. Ta aa-chadjinaghey yn chloie craidoil currit j'ee as rere shen ta'n ennym "**Queen of Burlesque**" ("Benrein y Chraidaght") bronnit urree.

Ta Von Teese er ny chloie ayns **, *[[RuPaul's Drag Race]],* *[[The Masked Dancer (straih hellveeish Ghoaldagh)|The Masked Dancer]]*, *[[The Curious Creations of Christine McConnell]]*, mastey gientynyn çhellveeish elley. Ta enney urree myrgeddin son e poosey giare rish yn arraneyder Marilyn Manson chammah as cloiaghyn ayns feeshanyn kiaullee echey. Ta daa lioar soilshit magh ec Von Teese bentyn rosh shennaghys y chraidaght, feddishaght, as aalid. Chammah as shen, t'ee er ny recortyssey arraneyn marish y chiaulleyder Frangagh Sébastien Tellier. T'ee er n'yannoo turryssyn er feie ny cruinney marish e taishbynyssyn craidoil ayns caayryn lheid as Lunnin, Berleen, York Noa, as Paarys. Ren Dirty Martini, Perle Noire, Ginger Valentine, Jett Adore as y craishteyder Playboy Gia Genevieve goaill ayrnyn ayns e tiahsbynyssyn mastey yeiyn er lheh elley. She yei er lheh va Von Teese ec yn ynnyd Paaryssagh Crazy Horse dy mennick. Rere y taishbynys ayns 2016 va DVD skeaylt magh. Voish 2006 derrey 2008, she loayreyder Viva Glam son MAC Cosmetics va Von Teese son argid y haglym son ronsaghey VGYS. She ambasseyder dowanagh son Cointreau v'ee eddyr 2007 as 2013 as ayns 2010–2011 she eddin Perrier v'ee. T'ee er n'yannoo kiare sooraneyn fo'n chworey Dita Von Teese Perfumes. Ta cowrey fo-eaddagh ben eck, chammah as oashyryn fo'n ennym Secrets in Lace, as ganseeyn foshlit soyleyssagh son y çhapp Austrailagh er-linney Wheels & Dollbaby.

## Imraaghyn

## Kianglaghyn magh

* 
* 
* 
*